Projektas


LIETUVOS RESPUBLIKOS 
KONKURENCIJOS ĮSTATYMO NR. VIII-1099 19 STRAIPSNIO PAKEITIMO 
ĮSTATYMAS


2023 m.                         d. Nr. ..........


1 straipsnis. 19 straipsnio pakeitimas
Pakeisti 19 straipsnio 1 dalį ir ją išdėstyti taip:
„1. Konkurencijos tarybą sudaro pirmininkas ir šeši nariai. Konkurencijos tarybos pirmininką Ministro Pirmininko teikimu, Seimui pritarus, skiria Respublikos Prezidentas. Konkurencijos tarybos narius skiria Seimas po lygiai iš kandidatų, kuriuos pateikia Respublikos Prezidentas, Seimo Pirmininkas ir Ministras Pirmininkas. Pirmą kartą skiriant du naujus Konkurencijos tarybos narius kandidatus pateikia Respublikos Prezidentas, kitus du kandidatus, skiriamus vietoje Konkurencijos tarybos narių, nustojusių eiti pareigas, pateikia Seimo Pirmininkas, likusius du kandidatus, skiriamus vietoje Konkurencijos tarybos narių, nustojusių eiti pareigas, pateikia Ministras Pirmininkas. Konkurencijos tarybos pirmininkas ir nariai skiriami penkeriems metams. Tas pats asmuo Konkurencijos tarybos pirmininku ar nariu gali būti paskirtas ne daugiau kaip dviem kadencijomis iš eilės. Konkurencijos tarybos pirmininkas iš paskirtų Konkurencijos tarybos narių skiria vieną Konkurencijos tarybos pirmininko pavaduotoją.“.

2 straipsnis. Įstatymo įsigaliojimas ir taikymas
1. Šis įstatymas įsigalioja 2024 m. liepos 1 d.
2. Šio įstatymo nuostata, kad Konkurencijos tarybos pirmininkas ir nariai skiriami penkeriems metams, taikoma asmenims, paskirtiems Konkurencijos tarybos pirmininku ir nariams po šio įstatymo įsigaliojimo.

Skelbiu šį Lietuvos Respublikos Seimo priimtą įstatymą.

